

LĒMUMS

Ādažos, Ādažu novadā

2025. gada 24. jūlijā **Nr. 274**

**Par lokālplānojuma īpašumam Rīgas gatvē 61, Ādažos**

**redakcijas nodošanu publiskajai apspriešanai un institūciju atzinumu saņemšanai**

Ādažu novada pašvaldības dome izskatīja SIA "METRUM" (reģistrācijas Nr. 40003388748, juridiskā adrese: Ģertrūdes iela 47 - 3, Rīga, Latvija, LV-1011, e-pasts: [metrum@metrum.lv](mailto:metrum@metrum.lv)) 04.03.2025. iesniegumu Nr. 21/a/90-2025 (reģistrēts 04.03.2025. ar Nr. ĀNP/1-11-1/25/1429) ar lūgumu pieņemt lēmumu par lokālplānojuma nekustamajam īpašumam Rīgas gatvē 61 (zemes vienībai ar kadastra apzīmējumu 80440040382), Ādažos nodošanu publiskajai apspriešanai.

Izvērtējot iesniegto lokālplānojuma projektu un ar to saistītos apstākļus, tika konstatēts:

1. Ādažu novada pašvaldības dome 22.06.2021. pieņēma lēmumu Nr. 142 “Par atļauju izstrādāt lokālplānojumu nekustamajam īpašumam Rīgas gatvē 61”, ar kuru tika uzsākta nekustamā Rīgas gatvē 61, Ādažos (turpmāk – Īpašums) ar kadastra Nr. 80440040306, sastāvā esošās zemes vienības ar kadastra apzīmējumu 80440040382 lokālplānojuma (turpmāk – Lokālplānojums) izstrāde, ar mērķi pamatot Ādažu novada teritorijas plānojuma grozījumus nekustamā īpašuma Rīgas gatvē 61, Ādažos, Ādažu novadā (kadastra Nr. 8044 004 0306) teritorijai, nodrošinot priekšnoteikumus teritorijas ilgtspējīgai un tehniski – ekonomiski pamatotai izmantošanai.
2. Ādažu novada pašvaldības dome 28.12.2023. pieņēma lēmumu Nr. 480 “Par darba uzdevuma termiņa atjaunošanu nekustamā īpašuma Rīgas gatvē 61, Ādažos, lokālplānojuma izstrādei”, ar kuru tika atjaunots lokālplānojuma darba uzdevums un apstiprināts jauns lokālplānojuma izstrādes vadītājs.
3. Saskaņā ar Lokālplānojuma izstrādes vadītāja 30.05.2025. ziņojumu Lokālplānojuma projekts atbilst Ādažu novada ilgstspējīgas attīstības stratēģijai 2013. – 2037.gadam, Ādažu novada teritorijas plānojumam un darba uzdevumam Lokālplānojuma izstrādei.
4. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 16.punkts noteic, ka plānošanas dokumenta publiskās apspriešanas termiņš sākas nākamajā darbdienā pēc attiecīgā plānošanas dokumenta publicēšanas sistēmā.
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 82.punkts noteic, ka pašvaldība pieņem lēmumu par teritorijas plānojuma vai lokālplānojuma redakcijas nodošanu publiskajai apspriešanai un institūciju atzinumu saņemšanai. Publiskās apspriešanas termiņu nosaka ne īsāku par 20 darbdienām.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3., 16. un 82.punktu, kā arī ņemot vērā Lokālplānojuma izstrādes vadītāja 30.05.2025. ziņojumu un domes Attīstības komitejas 09.07.2025. atzinumu, Ādažu novada pašvaldības dome

**NOLEMJ:**

1. Nodot publiskajai apspriešanai un institūciju atzinumu saņemšanai lokālplānojumu nekustamā īpašuma Rīgas gatvē 61, Ādažos (kadastra Nr. 8044 004 0306) sastāvā esošajai zemes vienībai ar kadastra apzīmējumu 80440040382.
2. Publiskās apspriešanas termiņu noteikt divdesmit darbdienas.
3. Lēmumu par lokālplānojuma redakcijas publisko apspriešanu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv).
4. Paziņojumu par lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Novada Vēstis”.
5. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
6. Par lēmuma izpildes kontroli atbild pašvaldības izpilddirektora vietniece.

Pielikumā:

1. Lokālplānojuma paskaidrojuma raksts uz 20 lp.
2. Teritorijas izmantošanas un apbūves noteikumi uz 11 lp.
3. Lokālplānojuma grafiskā daļa uz 2 lp.
4. Pārskats par lokālplānojuma izstrādi un pielikumi uz 32 lp.
5. Lokālplānojuma izstrādes vadītāja ziņojums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU